FINNOMENA Market Alert: ตลาดหุ้นเวียดนามติดลบต่ออีก -4.5% - FINNOMENA
เช้าวันนี้ (7 ต.ค.) ตลาดหุ้นเวียดนาม ดัชนี VN30 ปรับตัวลงต่ออีก -4.5% สู่ระดับ 1040.42 ได้รับแรงเทขายต่อมาจากเมื่อวานนี้
7 ต.ค. 2565

เช้าวันนี้ (7 ต.ค.) ตลาดหุ้นเวียดนาม ดัชนี VN30 ปรับตัวลงต่ออีก -4.5% สู่ระดับ 1040.42 ได้รับแรงเทขายต่อมาจากเมื่อวานนี้ นำโดยหุ้น VCB ลบ -4.3% และหุ้น Masan Group ลบ -6% สาเหตุจากความกังวลในสภาพคล่องของตลาด ทำให้เกิดแรงเทขายของนักลงทุนรายย่อยแบบ Panic Sell จากการถูก Margin Call ที่นักลงทุนซึ่งมีการกู้ยืมเงินลงทุนต้องเติมเงินฝากเพิ่มหรืออาจจะถูกบังคับปิดสถานะลงทุน (Force Sell) ถ้านักลงทุนไม่เติมเงินไปถึงระดับ Margin Call ทำให้เกิดแรงขายอย่างต่อเนื่องในอาทิตย์ที่ผ่านมา
FINNOMENA Investment Team ยังคงมุมมองระยะยาวเช่นเดิมมองว่า เวียดนามยังมีภาพรวมและปัจจัยพื้นฐานที่ยังคงแข็งแกร่ง โดย GDP ไตรมาส 3 ที่ผ่านมาเติบโตได้ถึง 13.7% นับว่าโดดเด่นที่สุดในภูมิภาค โดยรวมเศรษฐกิจเวียดนามยังมีโอกาสเติบโตได้อีกมากในอนาคต การปรับประมาณการกำไรยังดีเมื่อเทียบกับหุ้นโลกโดยรวม และ Valuation อยู่ในระดับที่น่าสนใจทั้งในระยะสั้นและยาวเมื่อเทียบกับหุ้นโลก
อย่างไรก็ตามการปรับตัวลงดังกล่าวอยู่ในลักษณะของการ Panic Sell ซึ่งมีความผันผวนในระดับที่สูง ในระยะสั้นจึงแนะนำรอสัญญาณการสร้างฐานจึงค่อยทยอยสะสมเพื่อการ “ลงทุน” ในระยะยาวต่อไป
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: